সভায় প্রধান অতিথির বক্তব্যে গণপূর্তমন্ত্রী বলেন, আমাদের দেশে চালকদের অবহেলার এমন দৃষ্টান্ত খুবই উদ্বেগজনক। মন্ত্রিসভার বৈঠকে চালকদের অবহেলায় দুর্ঘটনার শান্তি কঠোর করার প্রস্তাব করেছি। পরবর্তী সভায় এই বিষয়ে আরো কিছু প্রস্তাবনা নিয়ে আলোচনা করবো। তিনি তাঁর পুত্র মাহবুবুর রহমান রুহেলের বক্তব্য ও কিছু প্রস্তাবনার বিষয়ে সমর্থন করে বলেন, আগামী মীরসরাই ট্রাজেডি দিবসে সকল স্কুল কলেজ সহ বিভিন্ন প্রতিষ্ঠানে সড়ক দুর্ঘটনা রোধে সচেতনা বৃদ্ধিমূলকসহ নিরাপদ সড়ক বিষয়ে আলোচনার উদ্যোগ নেয়া হবে। এই দিবসটিকে তিনি সচেতনতা বৃদ্ধিমূলক দিবস হিসেবে পালন করার প্রস্তাব রাখেন।